
A market coupling közgazdasági hatása

Kulcsszavak: villamosenergia;market coupling;energiatőzsde
A villamosenergia-piac legújabb és legérdekesebb kérdései közé tartozik Európában a market coupling rendszer, vagyis a másnapi órás termékek piacának implicit aukción keresztüli összekapcsolása, illetve ennek a jóléti hatásai. Dolgozatunk célja az új típusú allokációs rendszer közgazdasági következményeinek azonosítása és empirikus igazolása, valamint a rendszer fogyasztói jólétre gyakorolt hatásának elemzése.
Dolgozatunk első részében ismertetjük a villamosenergia-piac és a market coupling koncepcióját, majd összehasonlítjuk a korábban alkalmazott aukciós mechanizmusokkal. Az energiapiac összekapcsolására vonatkozó európai uniós szabályozás ismertetése után, bemutatjuk a szeptemberi magyarországi átállás körülményeit. Munkánk második részében felvázoljuk a rendszer közgazdasági hátterét, bemutatjuk a működés várt előnyeit és hátrányait. Dolgozatunk harmadik részében a cseh – magyar – szlovák összekapcsolt piac eddig elérhető és releváns adatainak statisztikai, ökonometriai elemzésével teszteljük, hogy teljesül-e Magyarország esetén a működés előnyeként megfogalmazott három hipotézis; az árak a bevezetést követően közelednek egymáshoz, Magyarországon csökken az árak volatilitása és csökken a tőzsdei árszint. Az egy éves idősor elemzésével igazoljuk a rendszer elmélet alapján várt pozitív következményeit, és kitérünk az eredmények európai szintű relevanciájára.



